**Elementi, načini i kriteriji ocjenjivanja iz povijesti**

**A. ELEMENTI OCJENJIVANJA:**

1. Usvojenost osnovnih podataka

2. Uočavanje uzročno - posljedičnih veza

3. Snalaženje u vremenu i prostoru

4. Zalaganje

**B. KRITERIJI OCJENJIVANJA:**

Ocjena - Kriterij ocjenjivanja učenika

odličan (5)

- nastavno gradivo je u potpunosti usvojio

- može u potpunosti samostalno pojasniti zašto se neki događaj zbio i koje su njegove posljedice

- osobu/događaj može samostalno svrstati u točno određeni vremenski period

- redovito piše domaće zadaće i rješava vježbenicu

- pokazuje izniman interes i aktivnost za stjecanje novih znanja

vrlo dobar (4)

- nastavno gradivo je usvojio

- može pojasniti zašto se neki događaj zbio i koje su njegove posljedice uz minimalnu nastavnikovu pomoć

- osobu/događaj svrstava u određeni vremenski period s manjim vremenskim odstupanjima

- redovito piše domaće zadaće i rješava vježbenicu, ali s manjim pogreškama

- pokazuje interes za stjecanje novih znanjadobar (3)

- nastavno gradivo objašnjava uz više vremena

- povezuje jednostavnije nastavne sadržaje

- može pojasniti zašto se neki događaj zbio i koje su njegove posljedice uz pomoć učitelja/ice

- ne može svaku pitanu osobu/događaj svrstati u određeni vremenski period ili isto čini s vremenskim odstupanjima

- piše domaće zadaće i rješava vježbenicu, ali s pogreškama i neredovito

- treba dodatan poticaj u radu

dovoljan(2)

- nastavno gradivo objašnjava uz pomoć učitelja/ice

- povezuje jednostavnije nastavne sadržaje

- kod donošenja zaključaka nailazi na veće probleme

- ne može pitanu osobu/događaj svrstati u određeni vremenski period ili isto čini s vremenskim odstupanjima

- piše domaće zadaće i rješava vježbenicu, ali s pogreškama i neredovito

- treba ga kontinuirano poticati u radu

nedovoljan (1)

- nastavno gradivo ne razumije

- nastavne sadržaje ne povezuje

- ni uz pomoć učitelja/ice ne dolazi do zaključaka

- ne može pitanu osobu/događaj svrstati u određeni vremenski period

- ne piše domaće zadaće niti rješava vježbenicu

- treba ga kontinuirano poticati u radu

**C. NAČINI (POSTUPCI) PRAĆENJA I PROVJERAVANJA UČENIKA**

Uspjeh učenika prati se opisno, a ocjenjuje brojčano tijekom cijele školske godine. Učitelji opisno prate i evidentiraju razvoj učenika prema uputama i priručnicima koji su u primjeni. Učitelji će učenike poticati na maksimalno mogući osobni razvoj imajući stalno na umu za koja koja područja pokazuju najviše skolonosti, dispozicija, ljubavi i interesa. U praćenju razvijanja učenikovih misaonih procesa učitelji će evidentirati njegovu sposobnost promatranja, uspoređivanja, analiziranja, sintetiziranja, generalizacije (zaključivanja), apstrahiranja, tj. odvajanja bitnih od nebitnih elemenata; te procesa pažnje i pamćenja.

U rubriku bilježaka u Imeniku upisuje se:

- datum i naziv zadnje cjeline koja je usmeno provjeravana

- broj ostvarenih/broj mogućih bodova na pisanoj provjeriZapažanja učitelja o aktivnosti učenika na satu npr.:

- iskazuje iznimno znanje

- aktivno sudjeluje u nastavnom procesu (ovdje će učitelji nastojati proniknuti u razloge

svakog nedovoljnog ulaganja napora te naći načine njihova uklanjanja – pri tome će nastojat

uočavati pozitivne osobine učenika i dodatno ih poticati)

- redovitost izvršavanja obaveza, redovitost nošenja pribora, pisanja domaćih zadaća, redovitost ispunjavanja zadataka radne bilježnice

**USMENO PROVJERAVANJE**

Usmeno provjeravanje i ocjenjivanje učenikova znanja provodi se sustavno, u pravilu na svakom nastavnom satu, bez obveze najave, ali ne ako je povijest treći predmet tog dana. Usmeno provjeravanje traje do 10 minuta po učeniku. Provodi se kontinuirano tijekom nastavne godine. Učenik se može sam javiti za usmenu provjeru. Oblici usmenog provjeravanja se provode kroz dijalog tj. odgovaranje na pitanja i samostalno izlaganje.

**PISANO PROVJERAVANJE**

Pod pisanim provjeravanjem podrazumijevaju se svi pisani oblici provjere koji rezultiraju ocjenom. Tijekom školske godine učenici pišu dva do tri ispita znanja . Svaki ispit traje 45 minuta, a piše se poslije obrađenih i uvježbanih nastavnih cjelina.

Pisana provjera (opseg i trajanje) se najavljuje učenicima i objavljena je u Vremeniku pisanih provjera sukladno Pravilniku o načinima, postupcima i elementima vrednovanja učenika u osnovnoj školi. Pisani ispit ocjenjuje se na osnovu postignutog broja bodova. Broj bodova je osnova za određivanje brojčane ocjene.

Broj

bodova%

0-50 51-60 61-75 76-89 90-100

Ocjena Nedovoljan Dovoljan Dobar Vrlo dobar Odličan

**D. VREDNOVANJE UČENIKA S POSEBNIM ODGOJNO-OBRAZOVNIM POTREBAMA**

U vrednovanju učenika s posebnim odgojno-obrazovnim potrebama učitelji će posebno uvažavati odredbe čl. 5. Pravilnika o načinima, postupcima i elementima vrednovanja

**E. ZAKLJUČNA OCJENA**

Zaključna ocjena iz povijesti izraz je postignute razine učenikovih kompetencija i rezultat ukupnog vrednovanja tijekom nastavne godine.

Zaključna ocjena proizlazi iz svih ocjena i bilježaka o praćenju učenika upisanih u Imenik. Svi navedeni elementi ocjenjivanja jednako su vrijedni. Početno polazište kod zaključivanja ocjene u pravilu je aritmetička sredina svih upisanih ocjena. Zaključna ocjena ne mora proizlaziti iz aritmetičke sredine upisanih ocjena, osobito ako je učenik pokazao napredak, a što je vidljivo iz bilježaka u Imeniku.

**Učiteljica: Ksenija Jakovčić-Puch**